Shot Caller

Shot Caller er en amerikansk thrillerfilm fra 2017.

Regissør var Ric Roman Waugh, som også var med på å skrive manus. Filmen forteller om forvandlingen av en velstående familiemann til en hardbarket gangster, en prosess han må gjennomgå for å overleve fengsel i California. Nikolaj Coster-Waldau, Omari Hardwick, Lake Bell og Jeffrey Donovan spiller noen av hovedrollene. Filmen hadde premiere på amerikansk kino, den 18. august 2017.

Handlingsreferat 
Jacob Harlon er en vellykket aksjemegler som bor sammen med sin kone, Kathleen, og deres sønn Joshua, i California. En natt kjører han kona og venner hjem, under påvirkning av alkohol. De forårsaker en trafikkulykke som dreper en av vennene hans. Jacob blir derfor dømt til 16 måneders fengsel. Allerede i løpet av sin første natt i fengsel blir Harlon vitne til en gjeng-voldtekt av en annen medfange, og Harlon bestemmer seg raskt for at hans eneste mulighet til overleve er å gå mer på offensiven. Dagen etter angriper Harlon en afroamerikansk innsatt når han blir provosert. Dette gir ham oppmerksomhet fra Bottles, en «shot caller» for gjengen PENI. Til gjengjeld for beskyttelse og inntreden i gjengen, blir Jacob tvunget til å smugle heroin og drepe en tyster.

Over tid stiger Harlon i rang innad i gjengen. Han får aliaset "Money" og blir enda mer herdet av livet bak murene. Under et fengselsopprør knivstikker Harlon en annen innsatt for å redde livet til sjefen for gjengen Sureños. Dette gir ham respekt fra andre gjeng-ledere, men drapet blir oppdaget på overvåkningskamera og dømt til ni års fengsel for drapet. Harlon avslutter deretter all kontakt med familien sin, og krever at de går videre og glemmer ham.

Harlon blir etter hvert overført til Corcoran State Prison, hvor han snart blir introdusert for "The Beast" for en avdeling av det ariske brorskapet. Imponert over Harlons dedikasjon, promoterer The Beast ham snart til sin nestkommanderende. Når han skal løslates, blir Harlon beordret av «The Beast» til å orkestrere en avtale med Sureños. Selv om Harlon i utgangspunktet er nølende ettersom han ikke ønsker å risikere problemer med sin prøveløslatelse, gir han til slutt etter når The Beast truer familien hans.

Etter løslatelsen fra fengsle blir han møtt av "Shotgun" og andre gjeng-medlemmer - inkludert Howie, en ung krigsveteran fra Afghanistan. Ed Kutcher er ansvarlig for Harlons prøveløslatelse, men blir tipset om avtalen deres og plasserer Harlon under overvåking, som deretter oppdager at Shotgun er Kutchers informant. Harlon unngår overvåkingen av ham, og dreper Shotgun hjemme hos ham. Men hans omgang med kriminelle, og deres ulovlige aktiviteter, gjør at Harlon risikerer å bli dømt til livsvarig fengsel uten noen mulighet for prøveløslatelse.

Skuespillere 

 Nikolaj Coster-Waldau som Jacob Harlon
 Omari Hardwick som Ed Kutcher.
 Lake Bell som Kate Harlon, Jacob's kone.
 Jonathon McClendon som Joshua Harlon. Sønnen til Jacob og Kate.
 Jon Bernthal som Frank Shotgun. Ble kjent med Harlon i fengsel.
 Emory Cohen som Howie, en tidligere krigsveteran.
 Jeffrey Donovan som Bottles en bekjent av Harlon i fengsel.
 Evan Jones som «Chopper» satt tidligere i samme celle som Harlon.
 Benjamin Bratt som Sheriff Sanchez.
 Holt McCallany som Jerry The Beast Manning. Medlem av Aryan Brotherhood.
 Juan Pablo Raba som Herman Gómez. Et mexicansk gjeng-medlem.
 Matt Gerald som Phil Cole.
 Michael Landes som Steve
 Danny Winn som Doyle, SWAT-offiser.
 Jessy Schram som Jennifer, Tom's kone.
 Keith Jardine som Ripper et kriminelt gjeng-medlem.
 Chris Browning som Toby Redwood Simms, et høyt rangert gjeng-medlem av Aryan Brotherhood.
 Max Greenfield som Tom, Jacob's beste venn.

Eksterne lenker 
 

Actionthrillere fra USA
Filmer fra 2017
Engelskspråklige filmer